Aleksandr Okunev
Aleksandr Okunev (ka Aleksander Okunev; sündinud 5. juulil 1961 Tallinnas) on Eesti näitleja ja teatripedagoog. Ta lõpetas 1978. aastal Tallinna 26. Keskkooli. Aastatel 1978–1979 õppis ta Vene Draamateatri õppestuudios, 1983. aastal lõpetas rahvateatrite lavastaja-näitejuhi erialal Leningradi Kultuuriinstituudi. Aastatel 1987–1990 mängis ta Viadukti stuudioteatris. 1990. aastast on ta Vene Teatri näitleja. Ta on osalenud teleseriaalides ja filmides ning olnud teatris Junost pedagoog ja lavastaja. 2008. aastast juhendab Haabersti Vene Gümnaasiumi teatristuudiot Forte.